पाएं अपने शहर की ताज़ा ख़बरें और फ्री ई-पेपरडाउनलोड करें
बगैर जांच केे ही लोगों के मोबाइल पर निगेटिव होने का मैसेज भेजा जा रहा है। लेकिन सिविल सर्जन को कोई लेना देना नहीं है। वे समस्या सुनना तो दूर फोन तक नहीं उठाते हैं। बीते 5 मई को महेशखूंट थाना क्षेत्र के राटन गांव निवासी एक परीवार के साथ ऐसी घटना हुई जो किसी के साथ भी हो तो उसका पूरे सिस्टम से भरोसा उठ जाएगा। राटन गांव निवासी 57 वर्षीय रामानंद सिंह की तबियत कोई एक-दो दिनों से खराब चल रही थी। वेे पूरे परिवार के साथ कोविड टेस्ट कराने सदर अस्पताल पहुंचे। उन्होंने परिवार के 5 बच्चों को भी जांच के लिए लाया। उन्होंने सभी का पुर्जा कटा कर डॉक्टर से कोविड जांच के लिए लिखवाया। जांच के लिए वे सुबह 11:30 बजे सदर अस्पताल पहुंच गए थे। वे फ्लू काउंटर के पास एंटीजन कीट से जांच कराने के लिए पहुंच गए। यहां उन्हें एवं उनके साथ आए बच्चों को दिन भर बैठा कर रखा गया। शाम में जानकारी दी गई कि आज जांच नहीं हो पाएगी। सभी वापस घर चले आये। लेकिन रात में कोरोना रिपार्ट निगेटिव होने का मैसेज आया। सिविल सर्जन डॉ अजय कुमार को फोन किया गया तो उन्होंने काफी मशक्कत के बाद फोन उठाया और जब उन्हें पूरे मामले की जानकारी दी गई तो उन्होंने आनन-फानन में देखने की बात कही। वहीं उन्होंने बताया कि रेपिड एंटीजन कीट का अभाव था।
देर रात बगैर जांच कराये आया निगेटिव होने का मैसेज
राटन गांव निवासी रामानंद सिंह ने बताया कि वे लोग घर में खा-पी कर आराम कर रहे थे। इसी बीच 11:28 बजे रात में उनके मोबाइल पर एक के बाद एक सभी लोगों के रिपोर्ट मोबाइल पर आने शुरू हो गए। जबकि हमलोगों का सैंपल सदर अस्पताल में जांच के लिए लिया ही नहीं गया था। वे पूरी तरह से आश्चर्य में पड़ गए कि भला यह कैसे हो सकता है कि बगैर जांच कराये सभी लोगों के रिपोर्ट निगेटिव आ गए। उन्होंने तुरंत ही पूरे मामले की जानकारी सीपीआई नेता प्रभाकर प्रसाद सिंह को दी। जिसके बाद उन्होंने पूरे मामले को डीएम के संज्ञान में लाया गया।
डीएम ने मांगी लिखित शिकायत
सीपीआई नेता ने बताया कि पूरे मामले में डीएम डॉ आलोक रंजन घोष ने पीड़ित से लिखित शिकायत मांगी है। डीएम ने कहा कि वे कार्रवाई करेंगे। आखिर बगैर जांच कराये ही लोगों को मैसेज कैसे भेजा जा सकता है। डीएम ने कहा कि इस मामले में जो भी लोग दोषी होंगे उनके विरुद्ध सख्त कार्रवाई की जाएगी।
इनकी रिपोर्ट बगैर जांच की भेजी
अभिमन्यु सिंह 8 वर्ष- पिता मिलन सिंह
अनुष्का कुमारी 6 वर्ष-पिता मिलन सिंह
अनन्या कुमारी 5 वर्ष-पिता मिलन सिंह
अंश कुमार 7 वर्ष-पिता मनोज कुमार सिंह
प्रीति सिंह 3 वर्ष पिता-मिलन सिंह
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva mai_Deva mai_Deva mai_Deva mai_Deva mai_Deva zho_Hant eng_Latn